قال محمد گرين سفير المغرب في لبنان في تصريح مقتضب ل”كود” ان “احوالنا بيخير”. السفير اوضح ل”كود” ان كلشي “بيخير والحمد لله”. بيروت كانت شهدت انفجارات ضخمة قبل قليل. هاد الشي كيعني ان المغاربة اللي كاينين فلبنان وناس السفارة كلهم بيخير. وكانت حسب مصادر امنية لبنانية قالت باللي راه كاين جوج انفجارات ماشي واحد وانو خلف جرحى. هاد الشي اكدو وزير الصحة البناني اللي هدر على عدد كبير من الجرحى. مصادر لبنانية تحدثت لحد الان عن 10 قتلى لحد الان. رقم مرشح للارتفاع. وحسب اولى المعطيات فان الامر يتعلق بمرفأ بالعنبر رقم 12 كان كيخزنو فيه المفرقعات. هاد الشي علاش تسمعات الانفجارات فكاع العاصمة. الانفجار جا ثلاثة ايام قبل صدور الحكم فقضية اغتيال رفيق الحريري رئيس وزراء لبنان عام 2005. 
لحد الان 10 قتلى فبيروت وسفير المغرب فلبنان لـ”كود”: أحوالنا بيخير